สวัสดีค่ะพอดีหนูอยากจะถามเรื่องวัคซีนโรคพิษสุนัขบ้าอ่ะ เมื่อตอนปี 61 หนูเคยโดนสุนัขกัดเเล้วไปฉีดวัคซีนครบชุดเเล้ว5เข็ม เเล้วเมื่อวันที่ 15 ตุลาคมโดนสุนัขกัดอีกไปฉีดกระตุ้นเเล้ว 2 เข็ม ถ้าโดนกัดอีกต้องไปฉีดยาไหมค่ะ
สวัสดีค่ะ การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีนอีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้าจากที่ สอบถาม หากถูกสัตว์ทำร้าย แนะนำไปพบแพทย์เพื่อพิจารณาบาดแผล และประวัติของสัตว์ที่ทำร้าย เพื่อพิจารณาเรื่องการรักษาให้นะคะ